Duncan Gray - song lyrics 
American Old-time song lyrics from www.traditionalmusic.co.uk 
DUNCAN GRAY. 
Duncan Gray came here to woo; Ha, ha, the wooing o't! On blithe Yule nicht, when we were fou; Ha, ha, the wooing o't! Maggie cuist her head fu' heich, Look'd asklant, and unco skeigh, Gart puir Duncan stand sbeigh; Ha, ha, the wooing o't! 
Duncan fleeched, and Duncan prayed; Ha, ha, the wooing o't! Meg was deaf as Ailsa Craig; Ha, ha, the wooing o't! Duncan sighed baith out and in, Grat his een baith bleert and blin', Spak' o' louping ower a linn; Ha, ha, the wooing o't! 
Time And chance are but a tide; Ha, ha, the wooing o't! Slichtit love is sair to bide; Ha, ha, the wooing o't! "Shall I, like a fool, " quoth he, "For a hauchty hizzy dee? She may gae to-France, for me!" Ha, ha, the wooing o't! 
How it comes, let doctors tell; Ha, ha, the wooing o't! Meg grew sick as he grew well; Ha, ha, the wooing o't! Something in her bosom wrings, For relief a sigh she brings, And, O, her een! they spak' sic things; Ha, ha, the wooing o't! 
Duncan was a lad o' grace; Ha, ha, the wooing o't! Maggie's was a piteous case; Ha, ha, the wooing o't! Duncan couldna be her death, Swelling pity smoored his wrath, Now they're crouse and cantie baith; Ha, ha, the wooing o't!